ফার্মগেট : সকাল ১০টার দিকে ফার্মগেটে তেজগাঁও কলেজ ও বিএফ শাহীন কলেজের শিক্ষার্থীরা জড়ো হয়ে বিক্ষোভ করে। তারা সড়কে ভাঙচুর না করে গাড়ি থামিয়ে কাগজপত্র দেখতে থাকে। মিছিল নিয়ে এই শিক্ষার্থীরা কারওয়ান বাজার, বাংলামোটর, শাহবাগ হয়ে সায়েন্স ল্যাব এলাকায় অবস্থান নেয়। এ সময় তাদের সঙ্গে যোগ দেয় সিটি কলেজ, ঢাকা কলেজ, আইডিয়াল কলেজ, মোহাম্মদপুর সরকারি কলেজ ও শহীদ পুলিশ স্মৃতি কলেজের শিক্ষার্থীরা।